Priekšlikums Padomes regula, ar ko groza Regulu (EK) Nr. 2100/94 attiecībā uz tiesībām iesniegt pieteikumu Kopienas augu šķirņu aizsardzības piešķiršanai /* COM/2007/0445 galīgā redakcija - CNS 2007/0161 */





[pic] | EIROPAS KOPIENU KOMISIJA | Briselē, 25.7.2007 COM(2007) 445 galīgā redakcija 2007/0161 (CNS) Priekšlikums PADOMES REGULA, ar ko groza Regulu (EK) Nr. 2100/94 attiecībā uz tiesībām iesniegt pieteikumu Kopienas augu šķirņu aizsardzības piešķiršanai (iesniegusi Komisija) PASKAIDROJUMA RAKSTS Regulas par Kopienas augu šķirņu aizsardzību 12. pantā izklāstīts, ar kādiem nosacījumiem var iesniegt pieteikumu Kopienas augu šķirņu aizsardzības piešķiršanai. Atbilstīgi šim noteikumam tikai selekcionāriem no valstīm, kas ir Starptautiskās jaunu augu šķirņu aizsardzības apvienības ( UPOV ) locekles, pieteikumu Kopienas augu šķirņu aizsardzības piešķiršanai ( CPVR ) ir tiesības iesniegt ar tādiem pašiem noteikumiem, kurus piemēro pretendentiem no dalībvalstīm. Attiecībā uz pārējiem pretendentiem Komisija lems, vai tie ir tiesīgi iesniegt pieteikumu. Saskaņā ar Regulas 12. panta 1. punkta b) apakšpunktu šādam lēmumam var piemērot savstarpējības un līdztiesības principu. Noteikums paredz, ka Komisijas lēmums ir atkarīgs no tā, vai attiecīgā valsts ( ir piešķīrusi tā paša botāniskā taksona šķirņu aizsardzību, ( ir piešķīrusi šo aizsardzību visu dalībvalstu pilsoņiem, ( un no tā, vai piešķirtās aizsardzības līmenis atbilst aizsardzībai, ko piešķir saskaņā ar Regulu (EK) 2100/94. Ierosinātā grozījuma mērķis Lai atvieglinātu tirdzniecību un pielīdzinātu regulas noteikumus pārējiem Kopienas tiesību aktiem, ir lietderīgi grozīt Regulu 2100/94, vienkāršojot pieteikuma iesniegšanas nosacījumus Kopienas augu šķirņu aizsardzības piešķiršanai un izveidojot sistēmu „viens pieteikums visiem pretendentiem”. Grozījuma varbūtējā ietekme Svītrojot 12. panta 1. punkta a) un b) apakšpunktu, tiks veicināta Kopienas tiesību aktu vienkāršošana. Kopš Kopienas Augu šķirņu biroja izveides 1994. gadā ir saņemti 27 317 pieteikumi piešķirt Kopienas augu šķirņu aizsardzību (2007. gada 28. februāra dati). No ārpuskopienas valstīm saņemti 4693 pieteikumi (17,1 %). Biroja pastāvēšanas laikā saņemti tikai 89 pieteikumi no pretendentiem trešās valstīs, kas nav UPOV locekles, kuros pieprasīts Komisijas lēmums saskaņā ar 12. panta 1. punkta b) apakšpunktu. Tādēļ, ņemot vērā divpadsmit gadu pieredzi šīs regulas īstenošanā un to valstu skaitu un stāvokli, kuras nav UPOV locekles, šis priekšlikums būtiski neietekmēs dalībvalstu mazos un vidējos uzņēmumus. Priekšlikums finansiāli neietekmē Kopienas budžetu. 2007/0161 (CNS) Priekšlikums PADOMES REGULA, ar ko groza Regulu (EK) Nr. 2100/94 attiecībā uz tiesībām iesniegt pieteikumu Kopienas augu šķirņu aizsardzības piešķiršanai EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 308. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], tā kā: (1) 1994. gada 27. jūlija Regula (EK) Nr. 2100/94 par Kopienas augu šķirņu aizsardzību[3] ievieš Kopienas augu šķirņu režīmu, kas ļauj piešķirt Kopienas augu šķirņu aizsardzību ( CPVR ), kura ir spēkā visā Kopienā. (2) Nolūkā atvieglināt tirdzniecību ir lietderīgi panākt to, ka Kopienas augu šķirņu aizsardzība ir pieejamāka. Tādēļ jāvienkāršo nosacījumi par tiesībām iesniegt pieteikumu Kopienas augu šķirņu aizsardzības piešķiršanai un jāizveido sistēma „viens pieteikums visiem pretendentiem”. (3) Tādēļ attiecīgi jāgroza Regula (EK) 2100/94, IR PIEŅĒMUSI ŠO REGULU. 1. pants Regulu (EK) Nr. 2100/94 groza šādi. 1) Regulas 12. pantu aizstāj ar šādu: „12. pants Tiesības iesniegt pieteikumu Kopienas augu šķirņu aizsardzības piešķiršanai Pieteikumu Kopienas augu šķirņu aizsardzības piešķiršanai var iesniegt jebkura fiziska vai juridiska persona, vai jebkura iestāde, ko atbilstīgi šai iestādei piemērojamiem likumiem uzskata par juridisku personu. Pieteikumu var iesniegt divas vai vairākas šādas personas kopā.”; 2) regulas 41. panta 2. punktā svītro tekstu „12. panta 1. punkta b) apakšpunkts”; 3) regulas 52. panta 4. punktu aizstāj ar šādu: „4. 2. un 3. punktu piemēro arī attiecībā uz iepriekšējiem pieteikumiem, kas tika iesniegti citā dalībvalstī.”. 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV C […], […], […]. lpp. [2] OV C […], […], […]. lpp. [3] OV L 227, 1.9.1994., 1. lpp. Regulā jaunākie grozījumi izdarīti ar Regulu (EK) Nr. 873/2004 (OV L 162, 30.4.2004., 38. lpp.).